Rendy Pandugo

Rendy Pandugo ( rèmbi' 7 Mèi 1985) panèka sala sèttong panyanyè tor tokang tolès laghu bân tokang ghitar sè asalla ḍâri Inḍonèsia. Rendy jhughân aghâbây laghu solo ḍâ'-aḍâ'ân è taon 2016 kalabân juḍul laghu"Sèngko' Ta' Èmo'" agâbung sareng label Sony Music Entertainment Inḍonèsia.

 Carèta Oḍi' bân Panḍiḍighân Awwâl 
Rendy Pandugo rèmbi' è tangghâl 7 Mèi 1985, è Mèḍan. Salerana panèka ana’ sarèyang ḍâri ḍuwâ’ satarètanan, sè èlahèrraghi ḍâri orèng seppo sè anyama Pudy Antara sareng Silfiah. Eppa'an toronan Jhâbâ ḍâri Sorbhâjâ, Embu'un katoronan ḍâri Bugis . Rendy èlahèrraghi ḍâri kalowarghâ moslèm. Rendy mataḍâ' bâkto Kènè'èn è Mèḍan, terros ngallè ka Sorbhâjâ è bâkto SMP. Rendy lahèr ḍâri kalowarghâ mosikal. Salèrana panèka sala sèttong angghuta kalowarghâna sè lèbur ḍâ' mosik. Rendy molaè lèbur ka dhunnya mosik è bâkto Ghi' kellas empa', tapè molaè ghu-ongghu nerrossaghi bhâkatta è omor 12 taon.  Rendy ampon anidi' mempè dhâddhi musèsè molaè SMP. Rendy ḍâ'-aḍâ'ân ajhâr ghitar ḍâri paman bân bibi'in. Sareng bibi'in èyajhâri amaèn ghitar, tapè ta' pas cè' è sokonga. È bâkto ghi' SMP, Rendy motossaghi ka'angghuy ngala' pangajhârân ghitar klasik. Namong, kursus panèka abit salama sataon bân Rendy ambu polana ta' senneng maos not, sè aghâbây Rendy ta' lolos è ujiyân. Saellana ambu, Rendy maso' polè ka sakola'an misik ka'angghuy ajhâr ghitar listrik, namong abit sataon polana arassa kurikulumna talèbât lanjhâng. Ahèrra, Rendy motossaghi ka'angghuy ajhâr dhibi'. Rendy asakola è SMA Naghârâ 2 Sorbhâja . Salastarèna lulus, Salèrana nerrossaghi pangajhârân tèngghi è Univèrsitas Airlangga, Jurusân Manajemen. Rendy molaè ajhâr è taon 2003 bân lolos è taon 2010. Rendy molaè acampo aktip è kalompo' mosik è SMP bân dhâddhi lebbi aktif è SMA, serrèng noro' Fèstival mosik. Bâkto kulia, Rendy nerrossaghi hobbi mosighâ. Areng-sareng kancana sè paḍâ kulia, Rendy abhânto kalompo' mosik bân mennang juwara katello' è lomba mosik nasional. Salèrana pagghun acampo neng è kalompo' ghâpanèka tello taon abiḍdhâ 

Rendy Pandugo akabin sareng Mia Sesaria è  taon 2012 samarèna car-pacaran ḍâlem 10 taon. Ḍâri pakabinan kaḍuwâ'ân, salèrana èbhârkatè pottra binè' sè anyama Dara Nassa Kiyandra sè rèmbi' è tangghâl 8 Oktober 2017. È bâkto akabin, Salèrana anḍi' obhungan jara' jhâu sataon abiḍdhâ, karna Rendy bâḍâ è Jâkarta pas binèna bâḍâ è Sorbhâjâ.

 Sombher